CELEX: 62010CO0136
Language: sl
Date: 2011-04-08 00:00:00
Title: Sklep Sodišča (peti senat) z dne 8. aprila 2011. # Daniel Ionel Obreja proti Ministerul Economiei şi Finanţelor in Direcţia Generală a Finanţelor Publice a judeţului Mureş (C-136/1O) in Ministerul Economiei şi Finanţelor in drugi proti SC Darmi SRL (C-178/10). # Predloga(i) za sprejetje predhodne odločbe: Curtea de Apel Târgu-Mureş - Romunija. # Člen 104(3), prvi pododstavek, Poslovnika Sodišča - Notranji davki - Člen 110 PDEU - Okoljska dajatev za onesnaževanje, ki se plačuje pri prvi registraciji motornih vozil. # Združeni zadevi C-136/10 in C-178/10.

Sklep Sodišča (peti senat) z dne 8. aprila 2011 – Obreja proti Ministerul Economiei şi Finanţelor in Direcţia Generală a Finanţelor
            Publice a judeţului Mureş in Ministerul Economiei şi Finanţelor in drugi proti Darmi
      (Združeni zadevi C-136/10 in C-178/10)
      „Člen 104(3), prvi pododstavek, Poslovnika – Notranji davki – Člen 110 PDEU – Okoljska dajatev za onesnaževanje, ki se plačuje pri prvi registraciji motornih vozil“
      Davčne določbe – Notranji davki – Okoljska dajatev, ki jo je treba plačati za motorna vozila ob prvi registraciji na nacionalnem ozemlju (člen 110 PDEU) (Glej
         točke od 20 do 25 in izrek.)
      
      Predmet 
      
         
               Predlog za sprejetje predhodne odločbe – Curtea de Apel Târgu-Mureş – Registracija rabljenih motornih vozil, ki so že bila
                  registrirana v drugih državah članicah – Okoljska dajatev, ki jo je treba plačati za motorna vozila ob prvi registraciji v
                  državi članici – Skladnost nacionalne zakonodaje s členi 23 ES, 25 ES in 90 ES – Morebitno odstopanje na podlagi člena 174
                  ES
               
            Izrek 
      
         
                  1.
               
               
                  
               
               
                  	Člen 110 PDEU je treba razlagati tako, da nasprotuje temu, da država članica uvede okoljsko dajatev za onesnaževanje, ki jo
                     je treba plačati za motorna vozila ob prvi registraciji v tej državi članici, če ta davčni ukrep učinkuje tako, da v tej državi
                     članici odvrača od uporabe rabljenih vozil, ki so bila kupljena v drugih državah članicah, ne da bi hkrati odvračal od nakupa
                     rabljenih vozil, ki so enako stara in enako obrabljena, na nacionalnem trgu.